

#### ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ

####  ԵՎ ՍՊՈՐՏԻ ՆԱԽԱՐԱՐ

**ՀՐԱՄԱՆ**

 N o - Ն « » 2022

**ՆՈՐ ՉԱՓՈՐՈՐՈՇՉԻՆ ՀԱՄԱՊԱՏԱՍԽԱՆ՝ ՀՀ ՀԱՆՐԱԿՐԹԱԿԱՆ**

**ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ 7-ՐԴ ԵՎ 10-ՐԴ ԴԱՍԱՐԱՆՆԵՐԻ** **«ՀԱՍԱՐԱԿԱԳԻՏՈՒԹՅՈՒՆ»** **ԱՌԱՐԿԱՅԻ ԼՐԱՄՇԱԿՎԱԾ ԾՐԱԳՐԵՐԸ**

**ՀԱՍՏԱՏԵԼՈՒ ՄԱՍԻՆ**

 Ղեկավարվելով «Հանրակրթության մասին» ՀՀ օրենքի 30-րդ հոդվածի 1-ին մասի 1-ին կետով՝

**ՀՐԱՄԱՅՈՒՄ ԵՄ**

1. Հաստատել նոր չափորոշչին համապատասխան՝ ՀՀ հանրակրթական ուսումնական հաստատություններում «Հասարակագիտություն» առարկայի 7-րդ և 10-րդ դասարանների լրամշակված ծրագրերը՝ համաձայն հավելվածի:

 **Վ. ԴՈՒՄԱՆՅԱՆ**

 **Հավելված**

 **ՀՀ կրթության, գիտության, մշակույթի և սպորտի նախարարի**

**2022 թվականի \_\_\_\_\_\_\_\_\_\_\_\_\_\_\_ -ի N հրամանի**

**ՀԱՍԱՐԱԿԱԳԻՏՈՒԹՅՈՒՆ**

**7-ՐԴ և 10-ՐԴ ԴԱՍԱՐԱՆՆԵՐ**

**7-ՐԴ ԴԱՍԱՐԱՆ**

|  |
| --- |
| **Հասարակագիտություն**  |
|  **Թեմա 1. Մարդ-բնություն**  |
| **Նպատակ** |
| Ներկայացնել բնության, մարդու և հասարակության փոխկապվածությունը օրինակների միջոցով: Բացատրել մարդու պահանջմունքները: |
| **Վերջնարդյունք** |
| 7.1.1. Հիմնավորի բնության անհրաժեշտությունը մարդու և հասարակության կյանքում։7.1.2. Նկարագրի մարդու պահանջմունքները:7՚1․3. Առաջարկի բնության և հասարակության ներդաշնակության խախտումը կանխող քայլեր։ |
| **Թեմայի բովանդակություն** |
| 1. Մարդը՝ որպես բնության մաս։ Մարդու պահանջմունքները:2.Մարդ- բնություն հարաբերությունների էվոլյուցիան: |
| 1. Ինչպե՞ս է մարդը կապված բնության հետ։
2. Որոնք են մարդու պահանջմունքները:
3. Ինչպե՞ս է փոխվել մարդ-բնություն կապը պատմության ընթացքում։
4. Ինչո՞ւ է կարևոր բնության պահպանությունը մարդու առողջության համար։
 |
| **Գործնական աշխատանք** | **Խաչվող հասկացություններ** |
|  ***Զրույցներ և զեկույց**** Անցկացնել 2-3 զրույց «Մարդու դրական և բացասական ազդեցությունը բնության վրա» թեմայով։ Զրույցների արդյունքների հիման վրա պատրաստել հակիրճ հաղոր­դում։
* Առանձնացնել համայնքային մեկ բնա­պահ­պանական խնդիր և հիմնավորել մար­դու ազդեցությունն այդ խնդրի ծագ­ման վրա։
* Պատրաստել բնության պահպանությանը վերաբերող ցուցապաստառներ։
 | * **Օրինաչափություններ**

Բնության, մարդու և հասարակության փոխազդեցությունները։ Մարդու գիտակցությունից դուրս  և նրա­նից անկախ բնության ու հասարակության մեջ տեղի ունեցող օբյեկտիվ գործըն­թաց­ների արտացոլում  ճանաչողության մեջ և գիտելիքների որևէ բնագավառում:  |
| **Միջառարկայական կապերը թեմայում** |
| **Կենսաբանություն** - Մարդու էվոլյուցիան։**Աշխարհագրություն** - Մարդու զարգացումը աշխարհագրական միջավայում, միջա­վայրի ազդեցությունը։ |
| **Հանրակրթական չափորոշիչ** |
| Հ11, Հ12 |

|  |
| --- |
| **Հասարակագիտություն**  |
|  **Թեմա 2. Մարդ- հասարակություն**  |
| **Նպատակ** |
| Ներկայացնել մարդու և հասարակության փոխկապվածությունը, հասարակական մեծ և փոքր խմբերի ու շերտերի նմանություններն ու տարբերությունները։ |
| **Վերջնարդյունքներ** |
| 7.2.1.Մարդու էությունից բխեցնի խմբի և հասարակության անհրաժեշտությունը։7.2.2. Տարբերակի հասարակության փոքր և մեծ խմբերը։ 7.2․3․ Ներկայացնի հասարակության սոցիալական կազմը։ |
| **Թեմայի բովանդակություն** |
| 1.Հասարակական կյանքի առանձնահատկությունները։2.Հասարակության սոցիալական կազմը։  |
| 1. Ինչո՞ւ են մարդիկ համագործակցում փոքր և մեծ խմբերում։1. Ի՞նչ է տալիս մարդը խմբին, խումբը՝ մարդուն։
2. Մարդկանց ապրելակերպի, մշակույթի, հասարակական նորմերի և արժեքների բազ­մազանությունն ի ՞նչ ազդեցություն է ունենում հասարակական խմբերի ձևավորման վրա:
 |
| **Գործնական աշխատանք** | **Խաչվող հասկացություններ** |
| **Ինքնավերլուծություն, զրույցներ, հարցազրույց­ներ**Իրական օրինակներով ներկայացնել մար­դու և հա­սարակության փոխ­ներ­գոր­ծու­թյունը։Ուսումնասիրել ժողովրդա­կան ավան­դույթ­­ներ և ծե­սեր։Նկարել սոցիալական տարբեր խմբեր։ | * **Համակարգեր**

Անհատի և հասարակության փոխկապ­վածու­թյունը։Հասարակական նորմերի և արժեքների բազ­մազանությունը պատմական տարբեր ժամա­նա­կահատվածներում։* **Անհատներ և հարաբերություններ**

Մարդկային փոխհարաբերություններն ընտա­նի­քում, ընկերական շրջապատում, համայն­քում, ինչպես նաև մշակութային ընդհանրու­թյունները և տարբերությունները: |
| **Միջառարկայական կապերը թեմայում** |
| **Աշխարհագրություն** - Քարտեզ, աշխարհագրական միջավայրի ազդեցության ուսումնա­սի­րությունը։ **Հայոց և համաշխարհային պատմություն** - Հասարակության փոփոխության պատմա­կան ազդեցությունն ու նշանակությունը։ **Գրականություն** - Համապատասխան տեքստերի ուսումնասիրում և մեկնաբանում։ |
| **Հանրակրթական չափորոշիչ** |
| Հ16, Հ23, Հ24, Հ35 |

|  |
| --- |
| **Հասարակագիտություն**  |
| **Թեմա 3. Մարդ- ճանաչողություն-վարքագիծ**  |
| **Նպատակ** |
| Բացատրել ճանաչողության, սոցիալական հմտությունների, հույզերի, վարքագծի, արդյունավետ հաղորդակցման կարևորությունը մարդու կյանքում և որոշակի օրինակների ու իրավիճակների վերլուծության միջոցով զարգացնել ինքնաճանաչողությունը և իրավիճակին համարժեք արձագանքելու հմտությունները։ |
| **Վերջնարդյունք** |
| 7.3.1. Մեկնաբանի ճանաչողության և վարքագծի դերը մարդու և հասարակության կյանքում։7.3.2. Վերլուծի սեփական հույզերը, մտքերը, թվարկի հույզերի կառավարման հնարներ։7.2․4․ Բացատրի արդյունավետ հաղորդակցվելու նշանակությունը։ |
| **Թեմայի բովանդակություն** |
| 1. Ճանաչողություն և վարքագիծ:
2. Հույզերի ճանաչում և կառավարում։
3. Արդյունավետ հաղորդակցում։
 |
| 1. Ինչպե՞ս են ճանաչողությունն ու վարքագիծը կապված իրար հետ։ 2. Ինչպե՞ս են հույզերն ու մտածելակերպն ազդում մեր կայացրած որոշումների և վարքագծի վրա։3. Ինչպե՞ս կարելի է արդյունավետ հաղորդակցվել:  |
| **Գործնական աշխատանք** | **Խաչվող հասկացություններ** |
| Համառոտ էսսեի պատրաստում: Բովանդակությանն առնչվող պատկեր­ների քննարկում, հարց ու պատասխան։ Ունկնդրել երաժշտությունը և նեկայացնել առաջացնող հույզերը։ | * **Օրինաչափություններ**

Ճանաչողության, սոցիալական հմտություն­ների և հույզերի փոխակապվածությունը։ |
| **Միջառարկայական կապերը թեմայում** |
| **Լեզուներ և գրականություն** - Համապատասխան տեքստերի ընթերցում և մեկնաբանում: **Արվեստ** - Հույզերի արտահայտումը գեղարվեստի, երաժշտության մեջ: |
| **Հանրակրթական չափորոշիչ** |
| Հ20, Հ21, Հ25, Հ26, Հ31, Հ32, Հ34, Հ37 |

|  |
| --- |
| **Հասարակագիտություն****7-րդ դասարան** |
|  **Թեմա 4. Մարդ-բարոյականություն**  |
| **Նպատակ** |
| Ներկայացնել բարոյական նորմերի անհրաժեշտությունը, բացատրել բարոյագիտության առանցքային հասկացությունները։ Զարգացնել բարոյական դատողություններ անելու կարողությունը՝ որոշակի իրավիճակներ վերլուծելու միջոցով։  |
| **Վերջնարդյունք** |
| 7.4.1 Հիմնավորի բարոյական նորմերի անհրաժեշտությունը։7.4.2. Վերլուծի բարոյականության ոսկե կանոնը։ 7.4.3. Մեկնաբանի բարոյականության հիմնական հասկացությունները: 7.4․4․ Համեմատի և հակադրի էգոիզմն ու ալտրուիզմը:  |
| **Թեմայի բովանդակություն** |
| 1. Բարոյական նորմերի նշանակությունը։ Բարոյականության ոսկե կանոնը։
2. Բարոյականության հիմնական հասկացություններ։
3. Էգոիզմ և ալտրուիզմ։
 |
| 1. Ի՞նչու է բարոյականությունը կարևոր։ Ի՞նչ կլինի, եթե չլինեն բարոյական նորմեր։
2. Որո՞նք են բարոյականության հիմնական հասկացությունները։ Ինչպե՞ս են դրանք դրսևորվում։
3. Ինչպե՞ս է մարդու մտածելակերպն ազդում բարոյական հարցերի մասին որոշումներ կայացնելու վրա։
4. Ինչպե՞ս է հասարակությունն ազդում բարոյական նորմերի վրա։
 |
| **Գործնական աշխատանք** | **Խաչվող հասկացություններ** |
| Ներկայացնել իրավիճակային խնդիրներ, օրինակ՝ նկարագրել իրավիճակներ, երբ նույն մարդը դրսևորում է էգոիզմ ու ալտրուիզմ։ Անցկացնել քննարկումներ, օրինակ՝ ի՞նչ կլիներ, եթե չլինեին բարոյական նորմերը։ | **Պատճառ և հետևանք**Մարդկանց արարքների պատճառահե­տևանքային կապերը։Պատճառահետևանքային կապերի ուսումնա­սիրում՝ նոր իրադարձությունները կանխա­տեսելու և բացատրելու համար:  |
| **Միջառարկայական կապերը թեմայում** |
| **Լեզուներ և գրականություն** - Համապատասխան տեքստերի ուսումնասիրում։ **Արվեստ** - Հոգևոր երաժշտություն, նկարչություն։**Հայոց պատմություն, համաշխարհային պատմություն**- Գաղափարական փոփոխու­թյունները պատմական ժամանակաշրջաններում։ |
| **Հանրակրթական չափորոշիչ** |
|  Հ23, Հ35, Հ42 |

|  |
| --- |
| **Հասարակագիտություն**  |
| **Թեմա 5. Մարդ-գեղեցկություն**  |
| **Նպատակ** |
| Զարգացնել գեղագիտական ճաշակ ու պատկերավոր խոսք՝ բնութագրելու գեղեցիկն ու տգեղը դրանք դիտարկելով, բնության, հասարակության և մշակույթի համատեքստում։  |
| **Վերջնարդյունք** |
| 7.5.1.Ներկայացնի «գեղեցիկ» **հասկացությունը** և իրեն շրջապատող իրերի գեղեց­կությունը:7.5.2. Մեկնաբանի պատասխանատվության իր բաժինը գեղեցիկի պահպանման գոր­ծում։7.5․3․ Արվեստի գործերից օրինակներ բերի գեղագիտական հիմնական հասկացու­թյունները մեկնաբանելիս։ |
| **Թեմայի բովանդակություն** |
| 1. Գաղափար գեղեցիկի մասին։
2. Մեզ շրջապատող միջավայրի գեղագիտական ընկալումը։
3. Գեղեցիկը արվեստում:
 |
| 1. Ինչո՞ւ են մարդիկ տարբերակում գեղեցիկը և տգեղը։ Արդյոք գեղեցիկն ու տգեղը անհատական ընկալումներ են:
2. Արդյոք մենք ունենք պատասխանատվություն գեղեցիկի պահպանման գործում:
3. Ինչո՞ւ է գեղեցիկը հատկապես դրսևորվում արվեստում։
 |
| **Գործնական աշխատանք** | **Խաչվող հասկացություններ** |
| Քննարկել տարբեր ազգերի կողմից գեղեցիկի ընկալման օրինակներ։Ուսումնասիրել արվեստի գործեր և ներկայացնել օրինակներ գեղագիտա­կան հիմնական հասկացությունների վերաբերյալ։Ներկայացնել սիրած երաժշտական ժանրերը: | * **Անհատական և մշակութային արտահայտում**

 Որո՞նք են ստեղծարարության բնույթը և նպատակը:Ուսումնասիրել այն ուղիները, որոնցով մենք բացահայտում և արտահայտում ենք գաղա­փարներ, համոզմունքներ, արժեքներ, զգա­ցում­ներ, բնության երևույթներ, մշակույթի դրսևորումներ, արժևորում ենք գեղագիտու­թյունը և ստեղծարարությունը: |
| **Միջառարկայական կապերը թեմայում** |
| **Արվեստ** - Գեղեցիկի ընկալումը արվեստում: **Գրականություն** - Տեքստի ուսումնասիրում ու մեկնաբանում: **Երկրաչափություն** - Չափումների կատարում։ |
| **Հանրակրթական չափորոշիչ** |
| Հ43, Հ45, Հ46 |

|  |
| --- |
| **Հասարակագիտություն**  |
| **Թեմա 6. Մարդ-իրավունք**  |
| **Նպատակ** |
| Ներկայացնել մարդկանց համակեցության համար անհրաժեշտ և նրանց վարքագիծը կարգավորող իրավունքի կարևորությունը:զԶարգացնել դրանց վերաբերյալ վերլուծական հմտություններ ու վերաբերմունք։ |
| **Վերջնարդյունք** |
| 7.6.1.Բացատրի իրավունք հասկացության իմաստը և դերը մարդու կյանքում:7.6.2. Տարբերակի իրավական և բարոյական նորմերը:։7.6.3. Ներկայացնի իրավունքի աղբյուրները՝ նորմատիվ իրավական ակտ, իրավական սովորույթ, նախադեպ։ |
| **Թեմայի բովանդակություն** |
| 1. Իրավունք. իմաստը, դերը, հասկացությունը, բնույթն ու առաջացումը։
2. Իրավական և բարոյական նորմեր: Իրավունքի աղբյուրները:
 |
| **Ուղղորդող հարցեր** |
| 1. Ինչպե՞ս են մարդիկ կարգավորում միմյանց միջև առաջացող հարաբերությունները։
2. Ինչպե՞ս մեղմել, կարգավորել և լուծել մարդկանց միջև առաջացող հակասու­թյունները։
3. Ի՞նչ նորմերով/կանոններով են կարգավորվում մարդկանց միջև հարաբերությունները։
4. Ե՞րբ է առաջանում մարդկանց միջև հարաբերությունները իրավունքով կարգավորելու անհրաժեշտությունը։ Որո՞նք են իրավունքի առաջացման պատճառները։
 |
| **Գործնական աշխատանք** | **Խաչվող հասկացություններ** |
|  Վելուծություններ էսսեներ՝ մարդու իրավունքների, դրանց հիմքում ընկած արժեքների և իրավահավասարության վերաբերյալՀամադրումներ՝ իր կարիքները և մարդու հիմնարար իրավունքները։Պաստառների պատրաստում։Ուսումնասիրել և ներկայացնել առօր­յայում տեսանելի բուլիինգային իրավի­ճակներ։ Դասակարգել իրավունքները՝ ըստ իրենց նախընտրած առաջնահերթության և հիմնավորել։ | **Կողմնորոշում ժամանակի և տարածության մեջ** Ուսումնասիրել մարդկության պատմության շրջադարձային կետերը մարդու իրավունքների և արժեհամակարգի տեսանկյունից։  |
| **Միջառարկայական կապերը թեմայում** |
| **Հայոց և համաշխարհային պատմություն** - Իրավունքի դերի փոփոխության, ինչպես նաև իրավական նորմերի ուսումնասիրումը պատմական տարբեր ժամանակներում։**Լեզուներ և գրականություն** - Տեքստերի ընթեցում և մեկնաբանում։ |
| **Հանրակրթական չափորոշիչ** |
| Հ23, Հ39, Հ40, Հ41, Հ42 |

|  |
| --- |
| **Հասարակագիտություն**  |
|  **Թեմա 7. Մարդ- տնտեսություն**  |
| **Նպատակ** |
| Բացատրել, թե ինչպես կարելի է համադրել իրենց և այլոց կարիքները, ցանկությունները և պահանջմունքները առկա ռեսուրսների հետ: Մեկնաբանել սակավության հիմնախնդիրը։ Նկարագրել արտադրության, բաշխման, փոխանակման և սպառման գործընթացները, խնայողությունների դերը ներկա և ապագա կյանքում։  |
| **Վերջնարդյունք** |
| 7.7.1.Հետևություններ անի՝ ելնելով կարիքների, ցանկությունների անսահմանափակ և ռեսուրսների սահմանափակ լինելու իրողությունից։7.7.2.Նկարագրի արտադրության, բաշխման, փոխանակման և սպառման գործընթացները։ 7.7.3.Համադրի անձնական և ընտանեկան եկամուտներն ու ծախսերը, պլանավորի բյուջեն՝ հաշվի առնելով հնարավոր ռիսկերը։ 7.7․4․Բացատրի ապագայի համար ներկայում խնայողություններ կատարելու նշանակությունը։ |
| **Թեմայի բովանդակություն** |
| 1. Տնտեսական որոշումների կայացում, սակավության հիմնախնդիր։
2. Արտադրություն, բաշխում, փոխանակում և սպառում:
3. Մեր պահանջմունքները, կարիքներն ու ցանկությունները։
4. Անձնական բյուջե, եկամտի բաշխում, խնայողություններ ներկայում և ապագայում։
 |
| **Ուղղորդող հարցեր** |
| 1. Ինչպե՞ս է մեր և այլոց որոշումների վրա ազդում ռեսուրսների սահմանափակ լինելը։
2. Որո՞նք են տնտեսական հիմնական երեք հարցերը և ի՞նչ խնդիրների լուծումներն են տալիս դրանց պատասխանները։
3. Ինչո՞ւ են մարդիկ աշխատում, ինչո՞ւ են խնայում։
4. Որո՞նք են մարդկանց կարիքներն ու ցանկությունները, ինչո՞ւ են մարդիկ տարանջատում դրանք կամ չեն տարանջատում։
5. Ինչպե՞ս կազմել անձնական, ընտանեկան բյուջե։
 |
| **Գործնական աշխատանք** | **Խաչվող հասկացություններ** |
| Քննարկումներ «Իսկ ի՞նչ կլիներ, եթե ռե­սուրսները լինեին անսահմանափակ և սա­կավության խնդիր չլիներ» թեմայի շուրջ։Վերլուծել և հիմնավորել, թե ինչպես կարող են խնայողությունները նպաստել մեր կա­րիք­ների և ցանկությունների բավարար­մանը ներկայում և ապագայում:Կատարել հաշվարկային վարժություն­ներ, օրինակ՝ կազմել սեփական կամ ընտանիքի մեկամսյա բյուջե՝ առանձ­նացնելով առաջ­նային և երկրորդային ծախսերը:Ներկայացնել տնտեսության երեք հար­ցերի վերաբերյալ գործնական օրի­նակներ՝ ըստ արտադրության տարբեր ճյուղերի։Մեկնաբանել «Ադամանդի ու ջրի պարադոքսը»։ | * **Համակարգեր և մոդելներ**

Դիտարկել խնայողությունները, կարիքները և ցանկությունները, եկամտի բաշխումը, որպես համակարգ: Մտքերն արտահայտել նկար­ների, դիագրամների տեսքով, գրավոր և բանավոր նկարագրությամբ: |
| **Միջառարկայական կապերը թեմայում** |
| **Հանրահաշիվ** - Հաշվարկների կատարում և խնդիրների ստեղծում: **Լեզուներ և գրականություն** - Համապատասխան տեքստերի ուսումնասիրում և մեկնաբանում: **Հայոց և համաշխարհային պատմություն** - Տնտեսական մոդելների ուսումնասիրումը։ |
| **Հանրակրթական չափորոշիչ** |
| Հ17, Հ20 |

|  |
| --- |
| **Հասարակագիտություն**  |
| **Թեմա 8. Մարդ-քաղաքականություն** |
| **Նպատակ** |
| Մեկնաբանել քաղաքականության նշանակությունը հասարակական հարաբերու­թյուն­ներում և անհատի կյանքում, օրինակների միջոցով ցույց տալ մարդու դերը քաղա­քականության մեջ։ |
| **Վերջնարդյունք** |
| 7.8.1 Հիմնավորի քաղաքականության կարևորությունը մարդու կյանքում։7.8.2 Ցույց տա քաղաքականության և հասարակական կյանքի այլ ոլորտների փոխադարձ կապերը։ |
| **Թեմայի բովանդակություն** |
| 1. Քաղաքականության նշանակությունը հասարակական հարաբերություններում։2. Մարդը որպես քաղաքական էակ։ |
| **Ուղղորդող հարցեր** |
| 1. Ի՞նչ է քաղաքականությունը։2. Ինչպե՞ս է քաղաքականությունն ազդում անհատի ու հասարակության վրա, և ինչպե՞ս են ազդում անհատն ու հասարակությունը քաղաքականության վրա։ |
| **Գործնական աշխատանք** | **Խաչվող հասկացություններ** |
| **Իրավիճակների քննարկման առաջադրանքներ**Օրինակի միջոցով ցույց տալ քաղա­քա­կանության կապը հասարակական կյանքի այլ ոլորտների հետ:Օրինակների միջոցով ներկայացնել, թե ինչպես է քաղաքականությունն ազդում մարդու և նրա սոցիալական միջավայրի վրա։ | **Պատճառ - հետևանք**Ուսումնասիրել մարդու ստեղծած համակար­գերի և համայնքների փոխկապվածությունը, համաշ­խարհային և տեղական գործընթացների փոխհարաբերությունները, հնարավորություն­ները, որոշումների ազդեցությունը մարդկու­թյան և շրջակա միջավայրի վրա:  |
| **Միջառարկայական կապերը թեմայում** |
| **Հայոց և համաշխարհային պատմություն** - Քաղաքական մոդելներ, պետության կառա­վարման ձևեր: **Աշխարհագրություն** - Քաղաքական մոդել, բնակչություն։  |
| **Հանրակրթական չափորոշիչ** |
| Հ17, Հ23, Հ24 |

**10-ՐԴ ԴԱՍԱՐԱՆ**

**Հասարակագիտական մտքի հիմունքներ**

|  |
| --- |
| **Թեմա 1. Ժամանակակից մարդու և հասարակության հիմնախնդիրները**  |
| **Նպատակ** |
| **Զարգացնել ժամանակակից մարդու և հասարակության հիմնախնդիրները վերլուծելու կարողությունները տարբեր հասարակական գիտությունների տեսանկյունից:**  |
| **Վերջնարդյունք** |
| **10.1.1 Նկարագրի մարդու հիմնախնդիրը հասարակական տարբեր գիտությունների տեսանկյունից։****10.1.2 Ներկայացնի մարդու և հասարակության մասին առանցքային տեսությունների հիմնադրույթները։** **10.1.3 Մեկնաբանի հասարակական փոփոխությունների գործընթացները և դրանց ազդեցությունը մարդու սոցիալականացման վրա:****10.1.4 Բացատրի անհատականի և հասարակականի փոխհարաբերությունը:** |
| **Թեմայի բովանդակություն** |
| 1. **Մարդու և հասարակության հիմնախնդիրը:**
2. **Մարդու և հասարակության մասին տեսություններ։**
3. **Հասարակական փոփոխությունների վրա ազդող գործոնները. տեխնոլոգիաներ, մշակույթ, գաղափարներ, կոլեկտիվ գործողություններ։**
 |
| **Ուղղորդող հարցեր** |
| 1. **Ինչպե՞ս են դիտարկում մարդու խնդիրը հասարակական տարբեր գիտություններ։**
2. **Արդյո՞ք հնարավոր է ունենալ հասարակություն, որում չլինեն տարակարծություններ, լարվածություններ տարբեր մարդկանց և խմբերի միջև։**
3. **Ինչպե՞ս են ազդում տեխնոլոգիաները, մշակույթը, գաղափարները, կոլեկտիվ գործողությունները հասարակական փոփոխությունների վրա։**
 |
| **Գործնական աշխատանք** | **Խաչվող հասկացություններ** |
| **Քննարկումներ**Որո՞նք են հասարակագիտական մտքի առանցքային և արդիական գաղափար­ները։**Հետազոտական աշխատանքներ** Տարբեր սկզբնաղբյուրներից քաղել տեղե­կու­թյուններ, վերլուծել, եզրակացու­թյուն­ներ անել և համապատասխան հղումներ անել։ | **Պատճառ և հետևանք**Ուսումնասիրել մարդկանց արարքների պատ­ճառահետևանքային կապերը՝ նոր իրադար­ձությունները կանխատեսելու և բացատրելու համար:  |
| **Միջառարկայական կապերը թեմայում** |
| **Գրականություն** - Տեքստի մեկնաբանում ու վերլուծում:**Համաշխարհային պատմություն** - Հասարակության ժողովրդավարացման գործըն­թացների ազդեցությունը մարդու սոցիալական դերի մեծացման վրա: **Աշխարհագրություն** - Բնական միջավայրի ազդեցությունը մարդու և հասարակության վրա (աշխարհագրական դետերմինիզմ): |
| **Հանրակրթական չափորոշիչ** |
| Մ23, Մ36, Մ39, Մ40 |

|  |
| --- |
| **Թեմա 2. Քաղաքական գաղափարախոսություններ**  |
| **Նպատակ** |
| Բացատրել քաղաքական գաղափարախոսությունների նշանակությունը հանրային կյան­քում, դրանց դասական և ժամանակակից դրսևորումները, մեկնաբանել դրանց հնարավոր ազդեցությունն անձի ինքնաիրացման և հանրային կյանքի կազմակերպման վրա։ |
| **Վերջնարդյունք** |
| 10.2.1 Համեմատի քաղաքական գաղափարախոսությունների հիմնադրույթները՝ ցույց տալով դրանց ընդհանրություններն ու տարբերությունները:10.2.2 Բանավիճի անձի ինքնաիրացման և հանրային կյանքի կազմակերպման վրա քաղաքական գաղափարների ու գաղափարախոսությունների հնարավոր ազդեցության շուրջ։ |
| **Թեմայի բովանդակություն** |
| **1. Գաղափարախոսություն․ բնորոշումները և տեսակները։****2. Դասական քաղաքական գաղափարախոսություններ։****3. Քաղաքական գաղափարախոսությունների ժամանակակից ուղղությունները։** |
| **Ուղղորդող հարցեր** |
| **1․ Որո՞նք են քաղաքական գաղափարախոսությունների մոտեցումների տարբե­րու­թյունները տնտեսական կարգի (կացութաձևի), արդարության, մարդու ինքնա­իրացման և հանրային բարիքի հարցերում։** |
| **Գործնական աշխատանք** | **Խաչվող հասկացություններ** |
| Գծապատկերի միջոցով համեմատել քա­ղա­քական գաղափարա­խոսու­թյուն­ների մո­տեցումները մարդ–հասարակություն–պետություն և անհատ–շուկա–պետություն փոխադարձ կապերի վերաբերյալ։Նախագծային հետազոտական աշխա­տանք­ներ1. ՀՀ խորհրդարանական կուսակ­ցություն­ների կուսակցական և նախընտրական ծրագրերից, առաջ­նորդների ծրագրային ելույթներից մեջբերել քաղաքական գա­ղափարա­խոսությունների հիմնադրույթների դրսևորումները։2. Ուսումնասիրել ՀՀ խորհրդարա­նական կուսակցությունների ծրա­գրերն ու դրանց առաջնորդների ծրագրային ելույթները, անցկացնել հարցազրույց կուսակցակցու­թյուն­ների ներկայացուցիչների հետ՝ վեր հանելով նրանց դիրքորոշումների տարբե­րություններն ու ընդհանրու­թյունները մարդ–հասարակություն–պետություն և անհատ–շուկա–պետու­թյուն փոխադարձ կապերի վերա­բերյալ։ | ● **Օրինաչափություն**Քաղաքական գաղափարախոսությունների, գաղափարախոսական հոսանքների ծագման սոցիալ-պատմական պայմաններն ու պատ­ճառները:●**Համաշխարհայնացում (գլոբալիզացիա) և կայուն զարգացում**Քաղաքական գաղափարախոսությունների փոխակերպումներն ու փոխներթափան­ցումները համաշխարհայնացման ազդեցու­թյամբ: |
| **Միջառարկայական կապերը թեմայում** |
| **Լեզուներ և գրականություն** - Համապատասխան տեքստի ուսումնասիրում և մեկնաբանում:**Արվեստ** - Գաղափարախոսությունների արտացոլումն արվեստում. նկարչություն և այլն: |
| **Հանրակրթական չափորոշիչ** |
| Մ16, Մ36 |

|  |
| --- |
| **Թեմա 3. Շուկայական տնտեսություն**  |
| **Նպատակ** |
| Ներկայացնել տնտեսական ռեսուրսների և արտադրական գործոնների բաշխման խնդիրը, զարգացնել շուկայական գնի վրա առաջարկի ու պահանջարկի, ինչպես նաև մրցակցության ազդեցությունը վերլուծելու հմտությունները: |
| **Վերջնարդյունք** |
| 10.3.1.Նկարագրի, թե ինչպես են բաշխվում և օգտագործվում տնտեսական ռեսուրսները, արտադրության գործոնները, նկարագրի դրանց բաշխման ազդեցությունը տնտեսական և սոցիալական բարեկեցության վրա։10.3.2. Բացատրի առաջարկի և պահանջարկի ազդեցությունը շուկայական գնի ձևավորան վրա:10.3.3. Ներկայացնի արտաքին և ներքին գործոնների ազդեցությունը շուկայի վրա։ |
| **Թեմայի բովանդակություն** |
| 1. Տնտեսական ռեսուրսներ և արտադրության գործոններ:
2. Պահանջարկ, առաջարկ և շուկայական գին:
3. Շուկայական մրցակցություն և մենաշնորհ:
4. Շուկայի վրա ազդող գործոններ:
 |
| **Ուղղորդող հարցեր** |
| 1. Ինչպե՞ս են ձևավորվում առաջարկը և պահանջարկը, ինչպե՞ս է հաստատվում հավասարակշռությունը շուկայում։
2. Ի՞նչ է տեղի ունենում, երբ առաջարկը կամ պահանջարկը փոխվում են։
3. Ի՞նչ նպատակով են տնտեսվարողները խախտում տնտեսական մրցակցությունը։ Ինչո՞ւ է կարևոր այն վերականգնելը, ինչպե՞ս կարելի է դա իրագործել։
 |
| **Գործնական աշխատանք** | **Խաչվող հասկացություններ** |
| **Տվյալների հավաքում և վերլուծություն** Տնտեսական ցուցանիշները վերջին մեկ տարում (գնաճ, գործազրկություն, տնտե­սական աճ). ինչո՞վ է պայմանավորված տվյալ պատկերը։ **Իրավիճակային խնդիրներ**Ձեռնարկությունն ինչպե՞ս պետք է ընտրի ու տեղաբաշխի տնտեսական ռեսուր­ները։ Այդ ռեսուրսներով կազմի արտա­դրական հնարավորությունների կոր ու մեկնաբանի։ | * **Կայունություն և փոփոխություն**

Տնտեսական ռեսուրսներ, արտադրական գոր­ծոն­ների բաշխում։ Առաջարկ, պահանջարկ և մրցակցություն։ |
| **Միջառարկայական կապերը թեմայում** |
| **Հանրահաշիվ** - Հաշվարկների կատարում և խնդիրների ստեղծում:**Հայոց և համաշխարհային պատմություն** - Կառավարման ձևեր և տնտեսական մոդելներ:**Աշխարհագրություն** - Տնտեսական մոդելներ, բնակչություն: |
| **Հանրակրթական չափորոշիչ** |
| Մ22  |

|  |
| --- |
| **Հասարակագիտություն**  |
| **Թեմա 4. Անձնական ֆինանսների կառավարում**  |
| **Նպատակ** |
| Նկարագրել արդյունավետ, պատասխանատու և անվտանգ ֆինանսական որոշումներ կայացնելու կարևորությունը կարճաժամկետ և երկարաժամկետ կտրվածքով։ Բացատրել խնայողությունների և պարտքերի դերն ու դրանք արդյունավետ կառավարելու մոտեցումները։  |
| **Վերջնարդյունք** |
| 10.4.1. Կայացնի ֆինանսական որոշումներ՝ ըստ գնի, որակի, հանգամանքների, ռիսկերի։10.4.2. Նկարագրի խնայողությունների արդյունավետ կառավարման նշանակությունը:10.4.3. Բացատրի պարտքի արդյունավետ կառավարման նշանակությունը։10.4.4. Ներկայացնի սպառողների իրավունքների պաշտպանության մեխանիզմները։10.4.5. Թվարկի ֆինանսական զեղծարարությունների և խարդախությունների տեսակները, դրանցից խուսափելու կամ արդեն առաջացած հետևանքները մեղմելու մեխանիզմները։ |
| **Թեմայի բովանդակություն** |
| 1. Ֆինանսական ծառայությունների համեմատություն և ընտրություն:
2. Խնայողությունների կառավարում:
3. Վարկերի կառավարում:
4. Սպառողների իրավունքների պաշտպանություն:
5. Ֆինանսական խարդախություններ ու զեղծարարություններ:
 |
| **Ուղղորդող հարցեր** |
| 1. Ի՞նչը կարող է ազդել մարդկանց վրա ֆինանսական որոշումներ կայացնելիս (խորհուրդ, գին, որակ, գովազդ, ռիսկայնության մակարդակ և այլն)։
2. Ինչպե՞ս ենք ընտրում ֆինանսական ծառայություններ, ո՞րն է դա անելու արդյո-ւնավետ եղանակը։
3. Ինչի՞ համար են խնայողությունները, և ինչպե՞ս կարելի է դրանք արդյունավետ կառավարել։
4. Ինչի՞ համար են պարտքերը, և ինչպե՞ս կարելի է դրանք արդյունավետ կառավարել։
5. Ի՞նչ խնդիրներ կարող են առաջանալ ֆինանսական կազմակերպությունների և սպառողների միջև, ինչպե՞ս կարող են դրանք լուծվել։
6. Ինչպե՞ս կարելի է պաշտպանվել ֆինանսական խարդախություններից և զեղծարա­րություններից։
 |
| **Գործնական աշխատանք** | **Խաչվող հասկացություններ** |
| **Աշխատանքներ գրաֆիկներով և աղյու­սակներով** «Ո՞րն է ապրանքի տեղը». Գին/որակ գրա­ֆիկի վրա ամրացնել հայտնի ապրանքների տարբերանշանները:**Ուսուցողական ֆիլմերի դիտում ու քննար­կում****Այցելություններ**Կազմակերպել այցելություն բանկ կամ վարկային կազմակերպություն։**Հաշվարկային վարժություններ**Վարժություն վարկի գինը հաշվարկելու նպա­տակով. հաշվարկել, թե ինչ կարժենա, եթե վարկ ես վերցնում 5 000 000 ՀՀ դրամ 10%-ով և 8 տարի ժամկետով (բացատրել, որ բարդ տոկոսի դեպքում ավելի շատ տո­կոսագումար են վճարում):ՔննարկումներՎարկ վերցնելու և երաշխավոր դառնալու խելամիտ և ոչ խելամիտ որոշումները:Ինչպե՞ս և որքա՞ն պետք է խնայել երա­զանքն իրականացնելու համար։Ո՞ր դեպքերում կարող են տրամադրել լավ և վատ պայմաններով վարկ կամ ընդհան­րապես մերժել վարկի տրամադրումը։**Նախագծային, հետազոտական աշխա­տանքներ**Տարվա կտրվածքով լրատվական աղբյուր­ներից քաղել զեղծարարությունների և խար­դախությունների օրինակներ (բան­կոմատով, վճարային քարտերով, առցանց զեղծարա­րություն, ֆիշինգ և այլն): Կազմել երկու սյու­նակից բաղկացած աղյուսակ, որոնցից մե­կում կնշվի, թե ինչի պատճառով է անձը ֆինանսական զեղծարարության զոհ դարձել, իսկ մյուսում՝ ինչպես կարելի է խուսափել դրանից: | * **Կառուցվածք և գործառույթ**

 Ֆինանսական որոշումներ։ Ֆինանսական կազմակերպություններ և սպառողներ։ |
| **Միջառարկայական կապերը թեմայում** |
| **Հանրահաշիվ, Երկրաչափություն** - Չափումներ, հաշվարկներ, խնդիրների առաջադրում:**Լեզուներ և գրականություն** - Համապատասխան տեքստի ուսումնասիրում և մեկնաբանում: |
| **Հանրակրթական չափորոշիչ** |
| Մ19, Մ27 |